## Salomé Pradas es reuneix amb el president de la CEV

*** La titular d'Infraestructures subratlla la importància d'obrir vies de col·laboració "perquè la Comunitat Valenciana s'aferme com a motor de progrés i avanç"**

La consellera de Medi Ambient, Aigua, Intraestructures i Territori, Salomé Pradas, s'ha reunit amb el president de la Confederació Empresarial Valenciana (CEV), Salvador Navarro, per a analitzar les diferents vies de col·laboració en infraestructures ferroviàries, portuàries i aeroportuàries, així com el desenvolupament sostenible “perquè la Comunitat Valenciana s'aferme com a motor de progrés i avanç”.

Després de la reunió, la consellera ha subratllat que “estic convençuda que la CEV serà una gran aliada de la Generalitat per a la consecució dels grans projectes de futur i l'arribada de noves inversions a la nostra terra”.

Així mateix ha explicat que aquesta trobada “s'emmarca en la ronda de contactes que estic mantenint amb els diferents sectors implicats en la gestió del meu departament, com és el teixit empresarial i els actius econòmics de la nostra terra”, i ha indicat que “sempre i en tots els àmbits, el desenvolupament econòmic i social ha d'anar de bracet de la protecció de medi ambient”.

Segons Pradas, “la Comunitat Valenciana, per la seua situació geogràfica, les seues universitats, la seua capacitat de treball, d'emprendre i d'innovar i, sobretot, per les seues gents, és una terra pròspera i d'oportunitats, molt atractiva per a noves inversions”. En aquest sentit hi ha afegit que “per a continuar creixent és necessari impulsar les nostres infraestructures, les nostres maneres de transport; la mobilitat és progrés, ocupació i font d'oportunitats”.

Fecha: 27/07/2023